

**LATVIJAS REPUBLIKA**

**BALVU NOVADA PAŠVALDĪBA**

Reģ. Nr.90009115622, Bērzpils ielā 1A, Balvos, Balvu novadā, LV – 4501, tālrunis + 371 64522453

fakss + 371 64522453, e – pasts: dome@balvi.lv

**APSTIPRINĀTI**

ar Balvu novada Domes

2020.gada 24.janvāra

lēmumu (sēdes prot. Nr.2, 4.§)

**UZŅĒMĒJDARBĪBAS KONSULTATĪVĀS PADOMES
NOLIKUMS**

**I. Vispārīgie jautājumi**

* 1. Balvu novada pašvaldības (turpmāk tekstā – Pašvaldība) uzņēmēju konsultatīvā padome (turpmāk tekstā – Padome) ir konsultatīva institūcija, kura pārstāv uzņēmēju intereses, stimulē uzņēmējdarbības attīstību un veicina uzņēmējdarbības vides attīstību novada, nosakot uzņēmējdarbības kavējošos faktorus un šķēršļus, sniedz priekšlikumus par nepieciešamajām izmainām un risinājumiem
	2. Padome darbojas saskaņā ar Latvijas Republikas normatīvajiem aktiem, Balvu novada pašvaldības stratēģiskajiem un attīstības dokumentiem un šo, Balvu novada domes apstiprināto, Uzņēmējdarbības konsultatīvās padomes nolikumu (turpmāk – Nolikums).
	3. Padomes tikšanās notiek Balvu novada pašvaldības Ziemeļlatgales biznesa un tūrisma centra (turpmāk – Biznesa centra) telpās Padomes sanāksmju rīkošanai.
	4. Padomes locekļu darbs Padomē ir brīvprātīgs un netiek apmaksāts.
	5. Padomes lēmumiem ir ieteikuma raksturs.
	6. Padomes nolikumu apstiprina dome.

**II. Padomes mērķis un uzdevumi**

* 1. Padomes mērķis ir sekmēt uzņēmējdarbības attīstību novadā un aktivizēt dialogu starp novada pašvaldību un dažādu nozaru vietējiem uzņēmējiem, veicinot tādu Padomes lēmumu pieņemšanu, kas pozitīvi ietekmētu uzņēmējdarbības vidi novadā.
	2. Padomes uzdevumi:
		1. pētīt un analizēt uzņēmējdarbības vidi novadā, identificēt uzņēmēju vajadzības, konstatēt uzņēmējdarbības attīstību veicinošos un kavējošos faktorus, un uzņēmējdarbības šķēršļus;
		2. izstrādāt priekšlikumus uzņēmējdarbības attīstības sekmēšanai novadā;
		3. izstrādāt priekšlikumus par novada attīstībai svarīgiem un nepieciešamiem uzņēmējdarbību veicinošiem projektiem;
		4. īstenot kopīgus projektus sadarbībā ar domes struktūrvienībām ar mērķi veicināt novada sociāli ekonomisko attīstību;
		5. veicināt sadarbību un informācijas apmaiņu starp privāto un publisko sektoru;
		6. veidot kontaktus ar līdzīgam institūcijām citos Latvijas novados vai pilsētas, kā arī ārvalstīs (jauno uzņēmēju palātas, tirdzniecības kameras, asociācijas u.c.);
		7. piedalīties visu veidu novada attīstības stratēģiju un plānu aktualizēšanā, ciktāl tas attiecas uz uzņēmējdarbības veicināšanu novadā;
		8. veikt citus uzdevumus, kas saistīti ar uzņēmējdarbības vides uzlabošanu novadā.

**III. Padomes tiesības un pienākumi**

* 1. Padomes tiesības ir:
		1. pieprasīt un saņemt Padomes darba uzdevumu izpildei nepieciešamo informāciju no Pašvaldības;
		2. veidot sadarbību ar līdzīgām uzņēmēju organizācijām Latvijā un ārvalstīs;
		3. aicināt konkrētu jautājumu izskatīšanai Padomes sēdēs piedalīties Pašvaldības domes pārstāvjus, dažādu nozaru profesionāļus un ekspertus.
	2. Padomes pienākums ir pildīt 2.2.1. – 2.2.8. punktā norādītos uzdevumus.

**IV. Padomes izveide, sastāvs un darba organizācija**

1. Padomes sastāvu veido ne vairāk kā 13 (trīspadsmit) Padomes locekļi ar balss tiesībām, ko veido Balvu novada uzņēmēji, Balvu novada domes priekšsēdētājs, izpilddirektors un viens pārstāvis no Biznesa centra.
2. Darbam Padomē locekļu kandidātus var pieteikt jebkura fiziska vai juridiska persona (turpmāk tekstā – Iesniedzējs) šādās uzņēmējdarbības nozarēs:
3. ražošana (būvniecība, t.sk. ceļu, lauksaimniecība, mežsaimniecība, kokapstrāde) – līdz 4 (četri) pārstāvji;
4. pakalpojumi (tirdzniecība, sabiedriskā ēdināšana, transporta pakalpojumi) līdz 4 (četri) pārstāvji;
5. citas nozares (kultūra, tūrisms un citas) līdz 2 (divi) pārstāvji.
6. Padomes sastāvs var atšķirties no 4.1. punktā minētā, bet nedrīkst būt mazāks kā 9 (deviņi) locekļi.
7. Informācija par izsludināto pieteikšanos un pieteikuma iesniegšanas termiņiem Darbam padomē, tiek publicēta Balvu novada mājas lapā 10 (desmit) darba dienu laikā pēc Nolikuma apstiprināšanas, pamatojoties uz Balvu novada domes priekšsēdētāja Rīkojumu.
8. Dalībai Padomē pieteikumu (Nolikuma pielikums Nr.1) Iesniedzējs iesniedz:
9. personīgi Balvu novada pašvaldībā, Bērzpils ielā 1A, Balvos, Balvu novadā, LV – 4501. Uz aploksnes jānorāda pieteikuma iesniedzēja vārds, uzvārds un adrese, norāde – pieteikums darbam „Uzņēmēju konsultatīvajā padomē”;
10. nosūtot pa pastu adresētu Balvu novada pašvaldībai Bērzpils ielā 1A, Balvos, Balvu novadā, LV – 4501 ar norādi – pieteikums darbam „Uzņēmēju konsultatīvajā padomē”, datums uz pasta nosūtīšanas zīmoga nedrīkst būt vēlāks par Pieteikuma iesniegšanas beigu termiņu;
11. iesniedzot elektroniskā veidā (parakstītu ar elektronisku drošu parakstu), sūtot uz e–pastu: dome@balvi.lv, ar tēmas norādi pieteikums darbam „Uzņēmēju konsultatīvajā padomē”.
12. Pieteikumi, kas tiks iesniegti pēc noteiktā termiņa netiks vērtēti.
13. Pēc kandidātu pieteikumu saņemšanas 10 (desmit) darba dienu laikā Domes priekšsēdētājs, izpilddirektors un Biznesa centra pārstāvis izvērtē kandidātus darbam Padomē, kurus apstiprina Domes priekšsēdētājs ar rīkojumu.
14. Padomes locekļi pirmajā Padomes sēdē ar balsu vairākumu ievēl Padomes priekšsēdētāju un vietnieku uz diviem gadiem ar tiesībām būt pārvēlētiem, bet ne ilgāk kā uz diviem termiņiem pēc kārtas.
15. Padomes priekšsēdētājs, viņa prombūtnes laikā priekšsēdētāja vietnieks, organizē un vada Padomes darbu:
16. ne retāk kā reizi ceturksnī sasauc Padomes sēdes, izņemot gadījumus, kad vienojas par citiem termiņiem;
17. nosaka Padomes sēdes darba kārtību un noteikumus;
18. pēc vajadzības uzaicina piedalīties Padomes sēdē dažādu sabiedrisko organizāciju, uzņēmumu pārstāvjus.
19. Padomes sēdes protokolē Padomes loceklis – Biznesa centra pārstāvis. Protokolu paraksta Padomes sēdes vadītājs un protokolētājs.
20. Padomes sēdes protokoli tiek noformēti atbilstoši Latvijas Republikas spēkā esošo normatīvo aktu prasībām.
21. Padomes lēmumiem ir ieteikuma raksturs, tie tiek pieņemti ar balsstiesīgo locekļu balsojuma vairākumu. Vienāda balsu skaita gadījumā izšķirošā balss pieder Padomes priekšsēdētājam vai priekšsēdētāja prombūtnes laikā – priekšsēdētāja vietniekam.
22. Padomes priekšsēdētāju, vietnieku un locekli no pienākumu pildīšanas atbrīvo pēc paša, Padomes locekļu, vai Balvu novada Domes priekšsēdētāja iniciatīvas, ja par to nobalso vairāk kā puse no visiem Padomes locekļiem.

**V. Noslēguma jautājumi**

* 1. Padome tiek izveidota, reorganizēta un likvidēta ar Pašvaldības domes lēmumu.
	2. Ar šī Nolikuma spēkā stāšanos spēku zaudē 2012.gada 12.janvāra prot. Nr.1, 19.§ Balvu novada Domes sēdē apstiprinātais Uzņēmējdarbības konsultatīvās padomes nolikums.

Domes priekšsēdētāja vietniece A.Petrova